« Yesselwi uselway n tegduda, Abdelmadjid Tebboune, ass n usinas 27 Yebrir 2021, yiwet n temlilit n uktazel n tegnit takaɣerfant deg Lezzayer, s tihawt n uneɣlaf amenzu d yineɣlafen n ugensu, tinbaziyin tidiganin d useqɛed n ugelluy, n yiweẓla isɣananen d lḥubus, n tnezzut, n teɣwalt, n yimahilen inagduden d umesni, n tdawsa, taɣerfa d usmeskel asegnafan akked temguri tawesfart, am wakken ay llan daɣ uwnetlay n uwanak ɣer uɣlif n tdawsa, taɣerfa d usmeskel asegnafan d-yelhan s usmeskel asegnafan, imasayen n yigmanen iɣellisanen d yimaslaḍen n Tseqqimt Tussnant n Uḍfar n Uktazel n Tkaɣreft n Unfadad bu Uqacuc », ɣef wakken ay d-yenna ulɣu-a.
Deg tezwara n temlilit, yefka uselway awal i uneɣlaf amenzu i usemned n yisen n uneskin ɣef tegnit takaɣerfant deg Lezzayer, sakkin yefka-d aɣaden ara d-iḍefren:
- Tisnaddanin yessefk ad d-ttunefkent s tseddi seg yal tawilayt yernu yessefk ad yettwaddem deg leḥsab, deg waya, wammas aydeg yegget waḍḍan, ama d aɣaram neɣ d iɣrem i lmend n tuddma n yiɣtasen yebnan ɣef yizwilen d iseddiyen yernu yessefk ad d-tebdu tsestant takaɣerfant d tutribt ɣef tsenfal timaynutin n unfafad deg Lezzayer.
- Tiḥemliwin n usefrey yessefk ad ttwassuggtent yernu ad d-ḥazent akk tamurt, am wakken ay yessefk ad ttwazerken wakaten n uḥezzeb ɣef lǧal n ustehzi ay d-yellan tagara-a. Asefrey yessefk ad d-iḥaz akk tallunin d temṣukin tinagdudin, ladɣa iɣsuren isegmanen, timesgidiwin, ulzuzen, tiḥuna d wammaken n umesni.
- Asefger yessefk ad yettwasnes s taɣert ɣer yidis n usefqed n uzrak n wakaten n uḥezzeb.
- Amdal ummid n tlisa tikalanin, tiwlalin d tgennanin ad ikemmel am wakken ara yeqqim uswir unnig n teɣḍeft.
Deg wayen yerzan asatim aɣelnaw n tgezzayin d tḥemla n ufṣad, yumeṛ uselway Tebboune s useɛjel n unya n ufṣad deg tmurt d ubeddu, war leɛḍil, n uɣraf n tgezzayt n « Sputnik V ». »
kab_Latn kab_Latn kab_Latn kab_Latn kab_Latn kab_Latn kab_Latn